open-index/open-wikipedia-markdown huggingface dataset:
William Shakespeare

S'lon la tradition, **William Shakespeare** fut né (à chein tch'i' pathaît) lé 23 d'Avri 1564 et don l's Angliais ont deux raisons pouor célèbrer chutte journée-chîn viyant qué ch'est la journée nâtionale Angliaîche - la Saint George - étout.

I' fut né à Stratford-sus-Avon en Angliétèrre. Au mais d'Novembre 1582 i' mathyit Anne Hathaway.

Il arrivit à Londres d'vièrs 1586 et ses preunmié poésies fûtent publiées en 1593 et 1594. 

En 1594 i' fondit, li et un tas d'aut's acteurs, eune compangnie d'acteurs et i' d'vînt l'auteu d'un tas d'lus pièches.

Ches pièches 'taient hardi populaithes, et Shakespeare d'vînt riche assez pouor acater ieune des pus grandes maîsons à Stratford en 1597.

En 1599 la compangnie d'acteurs dé tchi Shakespeare 'tait membre bâtit un nouvieau thiâtre - lé Globe où'est qu'un tas des pièches dé Shakespeare 'taient présentées pouor la preunmié fais.

Coumme poète, Shakespeare êcrivit chent chînquante quat' sonnets tchi fûtent publiés en 1609 ouaithe qu'nou diche qu'il' éthaient peu êt' êcrits tchiques années avant. Y'a un mystéthe entouor la dêdicâtion, et l'identité du janne houmme et d'la *néthe danme* aimés par l'auteu - mais tchiqu's'uns d'ches sonnets sont les pus fanmeuses poésies d'amour dans la langue Angliaîche.

I' mouothit lé 23 d'Avri 1616 à Stratford.

En 1623, sept ans auprès sa mort, lé Preunmié Fieillet (*First Folio*) fut publié - la preunmié collection d'ses pièches. Y'avait trente-siêx pièches dans l'Preunmié Fieillet - mais l's académiques èrconnaîssent la pièche “Les Deux Nobl'yes Couôsîns” (Two Noble Kinsmen) coumme lé travas, en partie, d'Shakespeare étout.

Nou dit qu'lé Jèrriais est la *langue dé [[Wace]]*, qu'lé Français est la *langue dé [[Molière]]*, et bein seu qu'l'Angliais est la *langue dé Shakespeare*.
 
Né v'chîn les pièches dé William Shakespeare auve lus titres en Jèrriais:
Ouitchi

*  **viqùi**
*  **ouitchi**
*  **ouitchi**
*  **witchi**

Un **ouitchi** (**wiki**, **viqùi**) (Hawaiien: *vite*. *quédaine*, *prêssi*) iéthe dé site d'Ithangnie qu'autcheune pèrsonne peut changi ou amender. Ch'est un mouoyen d'travailli en c'meun.

Ward Cunningham înventit l'idée en 1994 et la bâptîsit pouor les beusses *Wiki Wiki* à l'aéroport dé Honolulu en Hawaii. Un ouitchi fait sèrvi du software tch'alloue ès vîsiteurs dé travailli ensembl'ye pouor ajouôter d'l'înformâtion et tchi garde un r'cord des changements, v'là tchi pèrmet d'èrmett' tout d'èrtou.

La Ouitchipédie en Angliais est l'pus grand ouitchi sus l'Ithangnie au jour d'aniet.
Pouquelaye

* **pouquelaée**
* **pouquelaye** ()

Eune **pouquelaye** (ou **pouquelée** ou **dolmen**) est eune tombe préhistorique.

Y'a hardi d'pouquelayes en Jèrri et en Dgèrnésy.

Nou soulait craithe qu'les pouquelayes 'taient des templ'yes ès p'tits faîtchieaux et qué ché s'sait malheu d'les touchi. Mais tout coumme bein des pouquelayes ont 'té dêtruites avaû l's années, lus pièrres faites sèrvi pouor des maîsons ou clièrgies car il' enhèrmélaient la tchéthueûthie dans les clios.

En Dgèrnésy lé Trépied est sus la côte et nou soulait craithe qué ch'tait la pliaiche des sabbats des chorchièrs aut'fais. Au Nord-Êt, nou tchitte la grande route et par eune ruette y'a un p'tit mondrîn couvèrt d'bliête auve eune bâsse muthâle et eune hêmie. Ch'est la pouquelaye du Déhus. Ou fut saûvée y'a deux chents ans quand un moussieu l'acatit pa'ce qué d's ouvrièrs avaient l'întention d'faithe sèrvi les vielles pièrres coumme matéthiaux d'bâtithie. Achteu y'a eune porte qu'nou-s'ouvre et en baîssant la tête nou-s'entre dans la pouquelaye. Y'a un bouton à côté d'la porte en entrant pouor alleunmer les veues. Au mitan du but d'la chambre d'la pouquelaye y'a eune longue pièrre - mais l'pus întérêssant dans l'dolmen est sus ieune des pièrres du pliafond - y'a l'înmage d'eune fache stchulptée sus la pièrre. Nou crait qué ch'tait eune pièrre tchi 'tait dréchie tchique bord mais a 'té r'faite sèrvi pouor la bâtithie du dolmen. Ch'est l'portrait d'un arbalêtchi - eune fache auve d's èrchelles tch'est mênommée "lé gardgien d'la tombe".

Y'a un portrait d'la Pouquelaye d'Faldou sus la pièche à 10 pénîns d'Jèrri.


Image:La Pouquelaye de Faldouet, Jersey.jpg|La Pouquelaye d'Faldou, Jèrri
Image:Dolmen du Couperon, Jersey.jpg|La Pouquelaye du Coup'son, Jèrri
Image:Dolmen des Monts Grantez, Jersey.jpg|La Pouquelaye des Monts Grantez, Jèrri
Image:Dolmen La Sergenté, Jersey.jpg|La Pouquelaye d'la Sergenté, Jèrri



## Viyiz étout
*Archéologie
*Stonehenge
*Pièrre du Mitan d’l’Île
*Les pièrres pouquelaées (en français)
Pièrre dé chorchièrs

Eune **pièrre dé chorchièrs** () est eune pliate pièrre sus les bords des cheunm'nées d'vielles démeuthes.

En Jèrri, nou-s'explyique dé couôteunme qu'les gens du temps pâssé bâtîtent ches pièrres pouor pouver offri un mio d'èrpos ès chorchièrs et ès chorchiéthes quand ches'-chîn 'taient à voler à lus sabats. Malheu ès cheins tchi n'laîssaient pon eune pièrre à lus jutchi sus ès chorchièrs, car ches'-chîn pouôrraient faithe du mêché.

L'explicâtion factuelle est mains fantastique. Au jour d'aniet j'viyons les maîsons auve des liefs en tîle ou en ardouaise, et les pièrres dé chorchièrs appathaîssent au mitan d'la cheunm'née. Mais aut'fais les liefs 'taient en glyi - et pus êpais. Les pièrres 'taient bâties don dans les cheunm'nées pouor protégi l'glyi d'la plyie tchi coulait ava les côtés d'la cheunm'née.

## Gal'lie

Witches' stones on thatched roof Jersey.jpg|Nou vait du glyi à Hamptonne
Witches' stones Jersey.jpg|Quand l'glyi est hors, les tîles laîssent du louoga
Witches' stones on tiled roof Jersey.jpg
Witches' stones on tiled roof Jersey 2.jpg
Witches' stones on tiled roof Jersey 3.jpg
Witches' stones on tiled roof Jersey 4.jpg
Witches' stones on tiled roof Jersey 5.jpg
Witches' stones on modern roof Jersey.jpg|Ch'est eune cheunm'née tout à fait modèrne tch'a des pièrres dé chorchièrs
Portugal

Le **Portugâ** ( **Portûnga**) est eun pays en Europe. Ch'est eun des membes de l'Unioun Européenne.  Y a 10.309.573 d'habitants (en 2016) oû Portugâ.

## Viyiz itou

## Lyins
* Travel and Tourism office website
* Previsão do Tempo - Weather forecast for Portugal
Slovaquie

La **Slovaquie** (ou **Eslovaqùie**) est un pays en Ûrope. Ch'est iun des membres dé l'Unnion Ûropéenne.

## Histouaithe

Lé tèrritouaithe d'la Slovaquie d'achteu fut settlé par des Slaves d'vièrs lé chîntchième siècl'ye. Au neuvième siècl'ye chu tèrritouaithe s'trouvit au tchoeu d'l'Empithe d'la Moravie et la Chrêtchienn'té fut êtablyie par les Saints Cyrille et Méthode. Quand ch't' Empithe tchit au dgiêxième siècl'ye, les Hongriens prîntent du tèrrain et du onzième siècl'ye la Slovaquie 'tait partie du Rouoyaume d'Hongrie. Bratislava (en Hongrien: *Poszony*) dévînt la capitale du rouoyaume en 1536.

Quand l'Empithe d'Autriche-Hongrie fut êtablyie en 1867, les Hongriens întroduisîtent eune politique dé Magyarisâtion et la langue Slovaque fut dêcouothagie.

En 1918, les Slovaques fondîtent un êtat en c'mun auve les Tchèques - la Tchécoslovaquie ou la Tchéco-Slovaquie. Coumme ch'est pouor la tchestchion du tithet dans l'nom, les Slovaques né fûtent janmais tout à fait satisfaits auve lé gouvèrnément dé sé dans chutte républyique. Quand l'Accord dé Munich êlopit la Tchécoslovaquie en 1938 les Slovaques prînt la chance d'aver un pays à ieux mais ch'tait raique un êtat-poupette des Nazis.

Auprès la Deuxième Dgèrre Mondiale, la Tchécoslovaquie fut r'formée mais la Slovaquie pèrdit la Ruthénie tch'est achteu en Ukraîne. En 1948 un co d'êtat înstallit les commeunistes au pouvé.

À la siette du R'nouve d'Prague en 1968, la Tchécoslovaquie fut changie formellement en fédéthâtion - mais l'pouvé 'tait acouo centralîsé siez les commeunistes - et la Slovaquie d'vînt la Républyique Socialiste Slovaque.

La *Révolution dé Vlous* en 1989 r'donnit la démocratie au pays, mais des difféthences d'avis entré les Tchèques et les Slovaques (et l'èrtou d'la souô-dîsante *dgèrre du tithet* - la Tchécoslovaquie ou la Tchéco-Slovaquie) et les difféthentes politiques nécessaithes pouor l's êconomies des deux pays m'nîtent à la s'pathâtion. Lé souô-dîsant *Dêmathiage dé Vlous* prînt pliaiche au Tchu d'l'An 1992.

## Viyiz étout
* The Slovak Republic Government Office
Rouoyaume

* **riyâome**
* **rouoyanme**, **royaûme**
* **rouoyaume** ()

Un **rouoyaume** est un êtat gouvèrné par un rouai ou eune reine. Y'a des monarchies constitutionnelles (dans tchi qu'lé pouvé d'l'Êtat reste légalement dans un parlément) et des monarchies absolues (dans tchi qu'la pathole du rouai est la louai) - mais ch'n'est pon qu'toutes les monarchies sont des rouoyaumes, car y'a des duchés, des prîncipaûtés, d's émithaux et d'même.

Un rouai (ou eune reine) peut gouvèrner pus qu'un rouoyaume - par exempl'ye, les rouoyaumes du Commonwealth ont la même reine Lîzabé II mais i' sont des difféthents rouoyaumes - oulle est reine du Rouoyaume Unni, reine du Cannada, reine dé l'Australie, étc. Jusqu'en 1905, lé rouai d'Suède 'tait l'rouai d'Norouague.

Autrément, nou peut aver des rouoyaumes dans un empithe - dans l'empithe d'Allemangne (1870-1918), y'avait des rouoyaumes.

## Viyiz étout
*Rouoyaume Unni
*Républyique
*Empire
Lîzabé II du Rouoyaume Unni

*  **Zabeth II du Reyoume-Unin**
*  **Lisabeau II du Rouoyanme Uni**
*  **Lîzabé II du Rouoyaume Unni** **'




**Lîzabé II''' est Reine du Rouoyaume Unni, Reine du Cannada, Reine d'la Nouvelle Zélande,  Reine d'l'Australie, Reine dé la Papouasie Nouvelle Dginnée.... Duc dé Nouormandie, Lord dé Man, Chef du Commonwealth, Gouvèrneuse suprême d'l'Églyise d'Angliétèrre

La Reine fut née en 1926. Ou mathyit l'Prînce Ph'lippe en 1947 et san fis, l'prînce héthitchi, l'Prînce Charles fut né en 1948. La Prîncêsse Rouoyale, la Prîncesse Anne, fut née en 1950.

En 1952, san péthe, lé Rouai George VI, l'Duc des Îles d'la Manche, mouothit et ou vînt au trône. La Couronnâtion eut lieu en 1953.

Oulle eut acouo deux fis: André, en 1960, et Êdouard, en 1964.

En 2022, ouelle est décessit.
Teurgoule

La **teurgoule** est un fricot normand de la Grand-Terre. Ch'est un plat chucré que nos mangeüe coume dessert, servi dans un podin à terrènes empli de riz cusiné d'ot du lait et des épices.
## Origène du mot
Le mot *teurgoule* vient de la phrase *cha teurt la goule* que souleient dire le monde quanqu'il mangeient la teurgoule cor caude, mais qu'alle veneit de sortir du foûnel.

## L'archette
* un litre de lait
* septante-chinq grammes de chucre
* chent grammes de riz
* eune pinchie de sel
* un péton de beurre
* eune cuillière à thé de cannelle 

Bouilliez le lait. Mettez le riz, le chucre, le sel, le beurre et la cannelle dans eune lachefraie. Versez le lait bouillant et remouez ben. Cueusez à la douche oû foûnel pour deux heures.

## Le pot à teurgoule
La dreite teurgoule deit yêtre servie dans un pot à terrène ouben *gatte à bec* en grès émaillié qui a servi avant cha à sa cueuchon. Dans le temps, les familes souleient féchouner leux propre pot à terrène ouben à teurgoule, mais chûte tradition se perd et oû jour d'enhî, les teurgoules sont souvent vendues d'ot leux pot. La contenanche d'un pot à teurgoule peut yêtre d'1,6 litre à 10 litres.

## [[Diton]]
:*Pour s’emplir la goule*
:*Il faut de la teurgoule*
:*Il faut de la fallue itout*
:*C’est cha qui fait bère un coup. *
Brancage

Lé **brancage** est eune couôteunme pratitchie en Jèrri deux fais par an s'lon la louai pouor coper les banques et les fôssés.

"Brancage" - ch'est eune pathole Jèrriaise qué même les cheins tchi n'pâlent qué l'Angliais connaîssent (ouaithe qué chenna s'êcrive officiellement à la manniéthe Française: "branchage" - ch'est tréjous prononcé à la manniéthe Jèrriaise).

Deux fais par an en Êté, l's autorités Pârouaîssiales daivent faithe lé tou des c'mîns dans châque Pâraisse pouor vaie si les gens ont bein trînmé lus banques et fôssés.

Ch'est bein înmportant pa'ce qué les c'mîns et ruettes sont êtraites et s'i' n'y'avait pon d'brancage les rues s'saient compliétement bliotchies par les pliantes et l'hèrbe.

Duthant la s'maine d'vant la vîsite du brancage, nou vait les gens à travailli dans les rues à coper les branques, les fielles et l'hèrbe. Les vîsiteurs lus d'mandent parfais pouortchi qu'les gens font chenna, mais quand i' sont à marchi ou à pédaler l'long des c'mîns et qu'l'hèrbe a crû si longue qu'ch'est vraînment un dangi pouor les pâssants, i' réalisent l'înmportance dé faithe lé brancage deux fais en Êté.

Quand les branques des bouais par d'ssus les c'mîns craîssent trop bâsses, i' faut les faithe coper à seule fîn qu'les grands boulants (les beusses, les ouadgîns, les vainnes) piêssent cirtchuler sans problièmes.

Quand l's autorités font lus touônnée d'la Pâraisse pouor vaie si les gens ont fait lus brancage, il' ont eune m'suthe pouor m'suther la hauteu des branques pouor vaie si ch'est tout en bouan ordre.

I' faut m'suther la rue étout pouor vaie si la bouanne laîze a 'té présèrvée.

Nou-s'înspecte les muthâles et vait s'i' y'a autcheun problième sus les rues.

Lé Connêtabl'ye, l's officièrs d'la Police Honorifique, les membres du Conmité des C'mîns, l's Înspecteurs des C'mîns et d's emplyiyés d'la Pâraîsse lus assiévent dans des minibeusses pouor faithe la touônnée. Quand nou vait un problième ou tchiquechose qu'nou crait d'ver êt' înspecté ou m'suthé, nou d'vale, nou m'suthe, nou distchute et nou prend eune dêcision. Ch'est au Connêtabl'ye auve lé Conmité des C'mîns d'jugi l's amendes pouor lé travas tchi n'a pon 'té fait.
Moscou

**Moscou** (en Russe: Москва) est la capitale d'la Russie. La populâtion est dans les dgiêx millions d'gens: ch'est la pus grande ville en Ûrope par populâtion.

## Histouaithe
La ville fut fondée en 1147 par l'Prînce Youri Dolgorouki et d'vînt auprès tchiques années l'mitan d'eune prîncipaûté. La prîncipaûté d'Moscou fit un tas d'conmèrce et d'vînt riche. En 1380 l'Prînce Dmitri Donskoi dé Moscou battit les Tatars Mongoliens à la *Batâle du Clios ès Bécachinnes* et Moscou d'vînt l'preunmié pouvé en Russie. Quand la Russie fut libéthée des Tatars Mongoliens en 1480, Moscou d'vînt la capitale.

La ville enmuthaillie au mitan d'Moscou a nom *[[Krémlîn]]* - ch'est la vielle ville.

Lé Tsar Pièrre lé Grand bâtit eune nouvelle ville tch'avait nom Saint Pétersbourg en 1703 et r'muit sa capitale là en 1703, et Moscou 'tait mênommé *la vielle capitale*. La ville fut brûlée pouor empêchi l'otchupâtion des troupes Françaises en 1812.

Les Commeunistes èrmuit lus capitale d'èrtou à Moscou en 1918, et en 1924 la ville dévînt la capitale d'l'Unnion Soviétique.

Les Gammes Olŷmpiques prîntent pliaiche à Moscou en 1980.

Auprès la tchête d'l'Unnion Soviétique en 1991, Moscou r'dévînt la capitale d'eune Russie îndépendente.

## Tchultuthe
La cathédrale dé Saint Basile est fanmeuse - ses coupoles sont un sŷmbole d'la Russie. Ou s'trouve dans la Rouoge Pièche, eune grande pliaiche du bord du Krémlîn où'est qu'nou vait étout GUM (eune grande boutique) et l'maûsolée à Léninne.

Lé Grand Thiâtre (en Russe: Большой Театр) présente dé l'opétha et du ballet.

Lé Métro, lé c'mîn d'fé souôtèrrain, a des stâtions décorées - les cheinnes d's années 30 sont dans l'style du Réalisme Socialiste.
Tunbridge Wells

**Les Fontaines dé Tunbridge** (en Angliais: *Tunbridge Wells*) est eune ville dans l'Kent en Angliétèrre.

Quand eune fontaine méd'cinnale fut dêcouvèrte en 1606, eune ville fut fondée. Hardi d'monde vîntent lus dgéthi dans l's ieaux tchi sont plieinnes dé fé, et au dgiêx-neuvième siècl'ye la ville dévînt bein faîchonnabl'ye auve les grôsses têtes d'la sociêté.

En 1909, l'Rouai Douard VII donnit l'titre *Rouoya* à la ville aristocratique et ou d'vînt les *Fontaines Rouoyales dé Tunbridge* (Royal Tunbridge Wells).
Capitale

La **capitale** (ou chef-luù en  normaund) d'un pays ou d'eune région est la ville dans tchi qu'nou trouve lé gouvèrnément ou l'parlément. L'pus souvent, ch'est la ville la pus grande ou la pus împortante, mais chenna n'est pon tréjous d'même.

Londres, la capitale d'l'Angliétèrre et du Rouoyaume Unni, est la pus grande ville d'ches pays, mais Êdîmbourg, la capitale d'l'Êcosse, est pus p'tite qué Glasgow.

Y'a des pays dé tchi la capitale fut fondée d'eune manniéthe artificielle, coumme Washington, DC ès Êtats Unnis ou Canberra en Australie. Tchiquefais la capitale est r'muée d'eune ville à eune aut' – par exempl'ye a ches drein la capitale dé Kazakhstan fut r'mué d'Almaty à Astana.

Y'a des pays tch'ont pus qu'ieune capitale: la capitale des Pays Bas est Amstèrdam, mais l'gouvèrnément s'trouve à La Hague, et en Afrique du Sud, lé gouvèrnément est à Prétoria, lé parlément au Cap et la haute cour à Bloemfontein.

Dans des pays la capitale est appouaintée s'lon la constitution ou la louai, mais dans d'aut's pays la capitale n'est pon fixée légalement – par exempl'ye, en Jèrri i' n'y'a pon d'louai tch'oblyigent les Êtats d'Jèrri d'siégi à Saint Hélyi et y'a ieu des séances spéciales des Êtats dans d'aut's pâraisses.

Nou peut aver étout eune capitale d'eune provînce ou d'eune région. Par exempl'ye: la capitale d'l'êtat d'Nouvieau York est la ville d'Albany; la capitale d'la Baviéthe est Munich; la capitale d'la Frisie (Friesland) est Ljouwert (Leeuwarden).

## Viyiz itou
* Liste des capitales
Douard VII du Rouoyaume Unni

L'Rouai **Douard VII** (Albert Edward, 9 d'Novembre 1841–6 d'Mai 1910) 'tait l'Rouai du Rouoyaume Unni et des aut's tèrritouaithes d'Empithe Britannique, Duc dé Nouormandie (dans l's Îles d'la Manche) et l'Empéreu d'l'Înde.

I' 'tait l'fis d'la Reine Victoria et dé s'n houmme lé Prînce Albèrt, et avait mênom *Bertie*. Quand la fanmil'ye Rouoyale vîsitit l's Îles d'la Manche en 1846, lé janne mousse 'tait habilyi en costeunme dé mat'lot. Les portraits dé ch't habit-là quémenchîtent eune mode pouor les mousses habilyis à la mathinne - et toute sa vie, Douard 'tait pouor la mode et tout chein tchi 'tait faichonnabl'ye.

Ses pathents, sustout l'Prînce Albèrt tchi 'tait divèrsément séthieux et întérêssi dans les scienches, lî donnit eune bouonne êducâtion, mais Douard n'tait pon un bouon êtudgiant - san mêtchi 'tait pustôt coumme bouonhoumme dé sociêté. Y'avait tchiques scandales duthant les longues années quand i' 'tait l'héthitchi au trône (i' pâssit pus longtemps coumme héthitchi au trône qu'autcheune aut' pèrsonne dans l'histouaithe du Rouoyaume Unni).

I' s'mathyit auve eune prîncêsse du Dannemar, Alexandra - mais i' 'tait pustôt couotheux dé c'mîns et parmi ses maitrêsses, 'tait la Jèrriaise, Lillie Langtry.

Quand il arrivit au trône lé 22 d'Janvyi 1901, il avait 59 ans. Coumme Rouai, il avait des bouôns lians auve les rouoyaumes d'Ûrope car tant d'êfants et p'tits êfants à la Reine Victoria avaient mathié des membres des fanmil'yes Rouoyales des pays Ûropéens, et nou l'mênommit "l'Oncl'ye dé l'Ûrope". Épis ses talents dipliomatiques aîdgîtent l'Entente Cordgiale sinnée en 1904 entre lé Rouoyaume Unni et la France. Auprès l'long règne à Victoria, lé p'tit règne à Douard donnit eune împression dé modèrnité et d'libèrté (sénon dans les colonnies Britanniques).
Porchémue

**Porchémue** (en Angliais : *Portsmouth*) est eune ville en Angliétèrre. La ville a 'té ieune des pus împortantes caûchies d'pis bein des siècl'yes. 

La ville est jeunm'lée auve Caën.

## Histouaithe
Les Romains avaient fondé un hâvre dans l' vaîthinné à Portchester, mais la fondâtion d'la ville même dé Porchémue fut entréprînse par un Nouormand, Jean d' Gisors, en 1180.

La ville fut bâtie preunmiéthement sus l'île dé Portsea tch'est achteu r'jouainte à la tèrre. Lé hâvre donne sus l'Solent, lé dêtrait entré l'île dé la Grande Brétangne et l'Île dé Witte, à l'entrée du Ch'na, v'là tchi faîthait eune mangnifique base pouor la Mathinne Rouoyale.

La *Mary Rose*, navithe du rouai, fut bâti à Porchémue en 1510 et capsaïzit dans l'Solent en 1545. Prêsèrvé souos l'sablion, l'navithe fut r'lévé en 1982 et achteu est exhibé dans un musée à Porchémue.

Lé navithe *Victory*, l'amitha au Lord Nelson duthant la Batâle dé Trafalgar, est exhibé étout à Porchémue.

L'Unnivèrsité d'Porchémue fut êtablyie en 1869 et d'vînt eune unnivèrsité en 1992.

## Caûchie

La compangnie *Brittany Ferries* fait couôrre des batchieaux d'Porchémue à Caën, Chèrbourg et Saint Mâlo. Temps pâssé y'avait des batchieaux entré Porchémue et l's Îles d'la Manche.

## Gens
Des gens d'Porchémue sont:

*Isambard Kingdom Brunel (né à Porchémue en 1806)
*Charles Dickens (né à Porchémue en 1812)
*James Callaghan (Preunmié Minnistre du Rouoyaume Unni, né à Porchémue en 1912)

Un Jèrriais, Bèrtram Falle, dé tchi la maîson fut acatée et dêmolie par T.B. Davis pouor la pliant'tie du Par Howard Davis, fut êlu Député à Porchémue en mil neu chents dgix. Huit fais êlu à la Chambre des C'meunes, en mil neu chents trente-quat' i' fut êl'vé à la Chambre des Lords auve lé titre dé Lord Portsea. I' r'présentait l's întéthêts d's Îlemans duthant l'Otchupâtion à tigue dé corps. Nou dit qu'i' 'tait l'drein lord à êt' cachi rédguliéthement au Parlément dans eune cârrosse à deux j'vaux.
Moulîn d'Tchétivé

Lé **Moulîn d'Tchétivé** (*Le Moulin de Quétivel*) est un moulîn à St. Pièrre dans la Vallée d'St. Pièrre au bas du Mont Fallu en Jèrri.

L'nom Tchetivé veint du nom Norrouais *Ketill* (ch'est li tch'avait donné san nom étout à Tchettehou (*Quettehou*) dans la Grand'-Tèrre) et l'mot Vièr Norrouais *vellir* (les clios).

Y’a ieu un moulîn sus ch't empliaichement d’pis 1309 au mains, quand i' fut r'gistré coumme la propriêté d'la Couronne.

Avaû les siècl'yes, lé moulîn a veu un tas d’aûnièrs et a 'té r'bâti tchiques fais. Lé bâtisse d’achteu fut bâti au dgiêx-huitchième siècl’ye quand y’avait l’pus grand nombre dé moulîns - y’en avait huit sus chu russé, et quarante-chîn moulîns en total en Jèrri. Nou-s’împortait l’fronment d’l’Ûrope dé l’Êst et pis nou l’renv’yait partout dans l’monde, sustout au Cannada et en Améthique.

Nou faîthait acouo sèrvi l’moulîn d’Tchétivé à la fîn du dgiêx-neuvième siècl’ye, mais au vîngtchième siècl’ye i’ tchiyit en d’lacres. Duthant l’Otchupâtion, nou l’èrfaîthait sèrvi, mais i’ fut r’freunmé auprès la Libéthâtion.

Achteu, lé moulîn est la propriêté d’la Compangnie dg’Ieau, et ch’est l’National Trust dé Jèrri tchi l’a bailli à tèrmage à seule fîn d’lé restaurer - v’là tchi fut fait en 1979.

L'moulîn est achteu un p'tit musée et les vîsiteurs peuvent acater d'la flieu du moulîn.
Tou d'Pîse

La **Tou d'Pîse** est eune fanmeuse tou à Pîse en Italie. 

La tou a 55 mètres dé haut et y'a 294 d'grés dans la montée en touothâle en d'dans.

La bâtithie d'la tou fut c'menchie l'9 d'Août 1173 pouor êt' lé cliochi d'la cathédrale, mais quand la traîsième êtage fut finni d'vièrs 1178 la tou avait c'menchi à canter. Nou r'nonchit la bâtithie pouor eune chentaine d'années. Quand l'travas r'quémenchit en 1272 nou tâchit d'amender la cant'tie. Nou laîssit la tou d'1301 jusqu'en 1350 épis l'drein êtage fut ajouôté en 1372.

Achteu la tou est cantée dans les 5.5 d'grés. Viyant qu'ou dangélait l'publyi car ou cantait d'pus en pus, la tou fut freunmée en 1990 et d's expèrts entréprîntent des m'suthes pouor arrêter la bouog'gie des fondâtions. La tou r'ouvrit au publyi en 2001.

S'lon chein qu'nou raconte, lé scientiste Galiléo fit un expéthînment en laîssant tchaie deux boulets d'canon du haut à seule fîn d'prouver qu'les choses dé difféthents paids tchaient d'la même ièrre.

Y'a 7 clioches dans la tou.
Châté d'Grosnez

Lé **Châté d'Grosnez** est un châté en ruinnes à Grosnez, St. Ouën, Jèrri.

Lé Châté fut probabliément bâti d'vièrs 1330 quand Messire Jean des Roches 'tait l'Gardgien des Îles. Sus trais bords il est protégi par des falaises et sus l'quatrième par eune fôsse. Les muthâles sont bâties en pièrre des envithons et sont pus êpaîsses du côté d'la tèrre.

Lé nom d'l'empliaichement veint des mots Vièr Norrouais, *grâr* (gris) et *nes* (capée), la grise capée – eune description parfaite du lieu veu d'la mé.

Tout ch'qui reste au jour d'aniet est l'corps dé garde. Lé Châté n'avait pas d'portes dé sorte pouor des contre-attacques, l'habitacl'ye 'tait rein qué deux sîmpl'yes bâtisses, auve des pus p'tits appentis contre les muthâles et i' n'y'avait pas autcheune provision dg'ieau en d'dans des muthâles. Ch'est probabl'ye qu'lé Châté 'tait sîmpliément un lieu fortifié d'èrfuge duthant l's attaques et n'tait pon fait sèrvi militaithement pouor des longues duthées.

Lé Châté fut prîns par les Français en 1373, et quasîment dêmoli sait duthant sait auprès l'otchupâtion Française dé l'île dé 1461 à 1468. En 1483, lé Seigneu d'St. Ouën fut autorisé dé fortifier san mangni et ch'tait împrobabl'ye tch'i' put faithe chenna si l'châté 'tait acouo d'usage. 

En 1806, eune stâtion dé sîngnaux fut înstallée ichîn pouor pâsser des m'sages en Dgèrnésey.

Y'a un portrait du Châté sus la pièche dé 50 pénîns d'Jèrri.

## Viyiz étout
*Vièr Châté
Estanhenge

**Stonehenge** ouben **Estanhenge** en normand est eune grande pouquelaye en Angliétèrre. Ou fut bâtie y'a dans les chîn mille ans sus les landes dé Salisbury dans l'comté d'Wiltshire auve des pièrres halées d'Galles.

Les longues pièrres sont alîngnies pouor lé solé du solstice d'Êté et nou crait qu'lé monument 'tait fait sèrvi coumme un almonnas ou calendri pouor lé caltchul des saîsons ou pouor des sèrvices èrligieurs.

D'pis l'vîngtchième siècl'ye quand des cheins tchi voulaient ravigoter les vielles couôteunmes souô-dîsantes des druides c'menchîtent à faithe des cérémonies là au solstice, y'a ieu du hèrtchîn entre l's autorités et des racachies d'gens tchi voulaient lus y rassemblier.

Y'a eune grande route tchi pâsse dé près et d'pis tchiques années nou-s'a distchuté des plians d'faithe eune tonnelle pouor muchi la route et embelli l'site pouor les vîsiteurs - car ch'est ieune des veues des pus fanmeuses en Angliétèrre pouor les touristes.

## Viyiz étout

* La Hougue Bie
* Archéologie
Alphonse Allain

**Alphonse Allain** est eun merqùeus et eun rimeus normaund reide couneu dauns le Cotentin. Il a genci 5 ouvrages de pouèmes et d'histouères. Il a itou écrit les caunchouns des "*Ouées de Pirou*", eune coumédie meusicale chauntaée par *[[Magène]]* et les *[[Marins du Cotentin]]*.

**Histouères et poésies de parch'che nouos*, 1998 (2 vol.)
**Dauns nout' prêchi*, 2000
**Les gens d'ichin*, 2002
**Histouères d'âotefeis dauns le Cotentin*, 2006
Avri

**Avri** (;  **Avril**,  **avri**) est l'quatrième mais d'l'année. L'nom veint probabliément du Latîn *aperire* tchi veurt dithe "ouvri".

* 1 Avri: Paîsson d'Avri / Jour des Coues
* 7 Avri: R'chard Tchoeu-d'Lion mouothit en 1199
* 12 Avri: la preunmié lanch'chie en espace d'un houmme, Youri Gagarinne, en 1961
* 13 Avri: Jean de la Fontaine mouothit en 1695
* 14 Avri: Abraham Lincoln fut assâsiné en 1865
* 15 Avri: l'grand baté *[[Titanic]]* affondrit en 1912
* 18 Avri: la Républyique d'Irlande fut procliâmée en 1949
* 23 Avri: la Saint George; William Shakespeare
* 25 Avri: la Saint Mar

## [[Diton]]s
### Guérnésiais
* D'la pllie du meis d'avril remplle les satchies
* En avril né tchitte pas aën fi
* Avri lé bàl, avril lé doux; Quand i' s'y met ch'est l'piere de tous

### Jèrriais
* Au mais d'Avri, tout annima change d'habit
* Avri lé doux, quand i' s'y met est l'piéthe dé tous
* À la mi-Avri les héthondes et l'orfi et l'coucou s'i' vit
Angliétèrre

*  **Aunglléterre**
*  **Angliétèrre**
*  **Anglléterre**

L' **Angliétèrre** (;  **Aunglléterre**;  **Anglléterre**) est un pays. L'Angliétèrre, l'Êcosse, Galles et l'Irlande du Nord ensembl'ye font l'Rouoyaume Unni. Lé pays s'situe à l'êst d'la Mé Irlandaise et au vouêt d'la Mé du Nord. Le pays est s'pathé d'la Nouormandie par lé Ch'na.

La capitale est Londres. Saint George est l'patron du pays - sa crouaix est la couleu du pays.

## Histouaithe
Jusqu'en 1707, l'Angliétèrre 'tait un rouoyaume îndépendant. Quand l'Rouai Jacques VI d'Êcosse dévînt l'Rouai d'Angliétèrre en 1603, i' s'app'lit l'Rouai d'la Grande Brétangne (l'Angliétèrre avait dêjà încorpouothé Galles dans l'rouoyaume) ouaithe qu'ses deux pays fûssent acouo gouvèrnés s'pathêment. En 1707 les deux pays fûtent eunifiés légalement et politiquement et l'Rouoyaume d'la Grande Brétangne fut êtablyi. 

## Villes

Les pus grandes villes Angliaîches auve lus populâtion:

* Londres (8,278,251)
* Bermingame (2,284,093 auve les villes â l'entou)
* Manchêtre (2,244,931) 
* Leeds auve Bradford (1,499,465) 
* Neufchâtel auve Sunderland (1,085,700)
* Liverpoul (816,216)
* Nottingame (666,358)
* Sheffield (640,720) 
* Bristol (551,066)
* Brighton et Hove (461,181)
*Leichêtre - *Leicester* (441,213)
* Porchémue (422,252)
* Bournemue auve Poole (383,713)
*Rédingue - *Reading* (369,804)
* Teesside (365,323)

### D'aut's villes
* Ba
* Cambridge
* Cantorbéry 
* Coventry 
* Dèrby/Bédi
* Dèrtémue
* Dgèdéfort
* Dovre
* Durham
* Évèroui
* Falmue
* Glochêtre
* Hantonne
* Ièrmue
*Norhantoune
* Norouic
* Ouêmue
* Vinchêtre
* Oxford
* Pliémue
* Porchémue
* Salébiéthe

* Tunbridge Wells
*Windsor

## Comtés

* Hantésire
* Essesse
* Sussesse
* Cornouaille
## Tchultchuthe
Comme la pliaiche dé naîssance d'la Révolution Îndustrielle, bein d'înventeux sont du pays. Les partitchularités angliaises încliuthent la tradition et les manniéthes, mais les angliais sont aussîn drôles.

La neurtuthe angliaise est hardi vâriée. Des pliats célèbres încliuthent paîsson-frites; les pâtés d'bidoche ou dé frit; les dîners rôtis et l'èrpas du sé.

## Viyiz étout

* Angliais
* Stonehenge
* Wique
* Liste des rouais d'Angliétèrre
Hougue Bie

**La Hougue Bie** (;  **Ĥougue-Bie**) est un monûment Néolithique en Jèrri - iun des pus grands et bein prêsèrvés en Ûrope. La tombe fut dêcouvèrte en 1925 duthant eune fouoill'lie par la Sociêté Jèrriaise.

La tombe fut couvèrte par un ênorme mondrîn, mais tchiques siècl'yes auprès la bâtithie, ou fut abandonnée et oubliée.

Au Mouoyen Âge, des chapelles Chrêtchiennes fûtent bâties sus l'mondrîn: la chapelle dé Notre Dame de la Clarté au douzième siècl'ye, et pis la chapelle dé Jérusalem en 1520. Ch'fut l'Sieur Richard Mabon, Douoyen d'Jèrri, tchi 'tait l'bâtisseux d'chutte dèrnié chapelle et nou dit tch'i' soulait y présenter des fausses mithacl'yes à seule fîn d'gângni des sou des pélérîns.

La légende d'la Hougue Bie - du dragon et du Seigneu dé Hambie - est bein connue. Nou soulait dithe qu'lé dragon avait 'tait entèrré souos l'mondrîn, ou pustôt qu'lé mondrîn avait 'té êl'vé sus l'corps du dragon, et qu'la Danme dé Hambie pouvait vaie l'mondrîn des tours dé Coutanches car ch'fut là qu'lé Seigneu avait 'té entèrré étout.

La fanmil'ye D'Auvergne transformit les ruinnes des chapelles en eune grand' maîson aristocratique d'vièrs 1780 tchi 'tait connu comme la *Tou du Prînce*. Ou d'vînt eune attraction pouor les touristes tchi c'menchîtent à v'nîn en Jèrri. Ch'tait iun des preunmié bâtisses du'la manniéthe Néo-Gothique en Jèrri. Y'avait eune supèrbe veue du haut d'la Tou, et un hôtel fut bâti à côté envithon 1830.

La Sociêté Jèrriaise acatit la propriêté en 1919 et dêtruîsit la Tou et l'hôtel.

À ches drein, nou-s'a r'grée l'entrée pouor mouontrer l'"us" originna. Quand les r'chèrcheurs avaient trouvé la tombe dans l'mondrîn ès années 20 du vîngtchième siècl'ye, il' avaient construit eune tonnelle en chînment. Mais chutte tonnelle n'taient pon drait - ou 'tait horte d'êtchèrre et chenna n'allouait pon au solé d'entrer dans l'tchoeu d'la tombe. À ches drein, nou-s'a dêcouvèrt qué, duthant l'êtchinnoxe du R'nouvé et du S'tembre, lé solé l'vant illeunminne lé d'dans d'la tombe. Et à part chenna, la tonnelle 'tait bein laie.

La r'graiethie du mondrîn n'fut pon fait sans bein d's ardguments, et y'a acouo les cheins tchi disent qu'lé travas a 'té eune mêprînse. Mais i' faut dithe qué nou-s'a eune miyeuthe idée d'la tombe et s'n appathence dans les touos anciens temps, même si ch'est un mio chotchant d'vaie un monûment si bein connu d'eune faichon bein difféthente. Nou-s'accouôteunme à tout.

D'dans la tombe, y'a d'l'êcliaithie pus modèrne et pus discret ach'teu tch'a amendé l'atmosphéthe du monûment pouor lé vîsiteux.

Nou-s'a dit qu'souos l'mondrîn y'a eune deuxième tombe, mais les r'chèrches auve lé radar et d'aut's mouoyens modèrnes n'ont rein trouvé.

## Viyiz étout
*Stonehenge
Irlande du Nord

L' **Irlande du Nord** est, s'lon d's avis d's iuns et d's aut's, un pays, eune provînce ou un tèrritouaithe. Ch'est eune partie d'l'île d'Irlande. La capitale est Belfast.

L'Irlande du Nord, l'Êcosse, Galles et l'Angliétèrre ensembl'ye font l'Rouoyaume Unni.

## Histouaithe
En 1922 l'Irlande fut divîsée entre l'Irlande du Nord et l'Êtat Libre d'Irlande (tchi d'vînt la Républyique d'Irlande).

## Viyiz étout
* Irlandais
* Scots d'Ulstèr
* Pont ès Giants
Irlandais

L**'Irlandais** est eune langue Celtique qué nou pâle en Irlande. Ch'est la preunmié langue officielle d'la Républyique d'Irlande ouaithe qué sèl'ment eune minnorité des gens pâlent la langue. En Irlande du Nord ch'est eune langue régionale du Rouoyaume Unni.

En 2007, l'Irlandais s'sa ieune des langues officielles dé travas d'l'Unnion Ûropéenne.
Langue Celtique

Les **langues Celtiques** sont des langues Îndo-Ûropéennes. Y'a deux fanmil'yes:

les langues Brittonnniques (ou *P-Celtique*):
* Bréton
* Cornouaillais
* Gallouais

les langues Gaéliques (ou *Q-Celtique*):
* Êcossais
* Irlandais
* Manx

Y'avait étout la langue Celtique d'la Gaule.
Cornouaillais

L**'Cornouaillais** (*Kernowek*) est eune langue Celtique qué nou pâle en Cornouailles (*Kernow*). Ch'est eune langue tch'a 'té ravigotée à ches drein et sèl'ment eune minnorité des gens en Cornouailles pâlent la langue.

L'Cornouaillais est eune langue régionale du Rouoyaume Unni et ch'est la seule langue régionale dé l'Angliétèrre.

Y'a quat' manniéthes d'êcrithe lé Cornouaillais (ou ofûche des *[[loceis]]*, car y'a des difféthences dé granmaithe et d'vocabulaithe étout). Henry Jenner et Robert Morton Nance tchi ravigotîtent lé Cornouaillais au c'menchement du vîngtchième siècl'ye, êtablyîtent eune manniéthe d'êcrithe tch'a nom *Kernowek Unys* (Cornouaillais Eunifié). Duthant les années 1980, *Curnoack Nowedga* (Cornouaillais d'Achteu), faîthant sèrvi des matéthiaux des 17e et 18e siècl'yes et eune manniéthe d'êcrithe pustôt Angliaîche, fut dêv'loppé. En 1986, Ken George êtablyit *Kernewek Kemmyn* (Cornouaillais C'meun) tch'est la manniéthe la pus populaithe du Cornaouaillais achteu. En 1995, Nicholas Williams publyit eune proposition pouor un amendement du Cornouaillais Eunifé - *Kernowek Unys Amendys*.

## Exempl'yes
Né v'chîn eune compathaîson d'deux manniéthes d'êcrithe lé Cornouaillais et des langues couôsinnes.
Gallouais

L**'Gallouais** (*Cymraeg* ou *y Gymraeg*) est eune langue Celtique qué nou pâle en Galles (*Cymru*).  Ch'est ieune des langues officielles dé Galles (auve l'Angliais).  Sèl'ment eune minnorité (20.5% en 2001) des gens en Galles pâlent la langue.

L'Gallouais est eune langue régionale du Rouoyaume Unni.
Latîn

Lé **Latîn** () est eune langue tchi 'tait pâlée par les Romains. Ch'est l'anchêtre des langues romannes.

Pouor bein longtemps, lé Latîn 'tait la langue d'la scienche. Ch'est la langue d'l'Églyise catholique romaine.

## Originnes Latinnes du Nouormand
* *caballus* > keval > queva'
* *calidus* > cald > caud
* *folia* > fiele > fuûle / fieûle
* *lectum* > lit, liet > liet
* *captiare* > cacier > cachi'

## [[Diton]]
:*[[Solé]] tchi s'lève matîn,*
:*[[Femme]] tchi pâle Latîn,*
:*Et [[houmme]] tchi [[Baithe|bait]] trop d'[[vîn]]*
:*Né veinnent janmais à bouonne fîn*

## Viyiz étout
* Liste dé noms d'pliaiche en Latîn en Nouormandie
Dictionnaithe

Un **dictionnaithe** (;  **dictiounaire**) est eune liste dé mots acanté lus définnitions, traductions ou explyicâtions. L'pus souvent les dictionnaithes sont des livres, mais achteu y'a des dictionnaithes êlectronniques, en lîngne ou sus CD.

Un dictionnaithe peut donner l'étymologie et la prononciâtion des mots étout. Des dictionnaithes bilîngues sont faits pouor aîdgi la traduction.

Dé couôteunme les mots dans les dictionnaithes sont areunnés s'lon l'ordre alphabétique.

Un *glossaithe* est eune manniéthe dé dictionnaithe sîmpl'ye et spécialîsé.

## Fanmeurs dictionnaithes

* Lé preunmié dictionnaithe alphabétique en Angliais fut publié en 1604, mais l'preunmié grand dictionnaithe d'l'Angliais 'tait l'chein du Docteu Samuel Johnson. L' *Oxford English Dictionary* n'est pon officiel, mais tch'a eune grande réputâtion. En Améthique, Noah Webster publyit un dictionnaithe Améthitchain en 1806 dans tchi qu'i' sîmplyifyit des mots Angliais à seule fîn d'êtablyi un nouvieau standard Améthitchain d'la manniéthe d'êcrithe.

* Le *Dictionnaire de l'Académie française* est l'dictionnaithe officiel d'la langue française publié preunmiéthement en 1694 par l'Académie Française.

* L' *Dictionnaire Franco-Normand* (1870) d'George Métivier r'cordit l'Dgèrnésiais. Épis y'a l'  *Dictiounnaire Angllais-Guernésiais* d'Marie de Garis publié preunmiéthement en 1967.

* Lé *Dictionnaire Jersiais-Français* par Fraînque Le Maistre fut publié en 1966. Ch'est l'pus grand r'cord du Jèrriais. Lé *Dictionnaithe Jèrriais-Angliais* par La Sociêté Jèrriaise et Le Don Balleine appathut en 2005. Lé *Dictionnaithe Angliais-Jèrriais* par Le Don Balleine appathut en 2008.

* En Normaundie continentale, no-z-a eune mouerie dé dictiounnaires gencis pa des auteurs eun miot ethnologues.
** *Le Parler Normand en Caux, Bray et Vexin* d'Francis Yard, 1998
** *Dictionnaire du patois normand (Le Petit Roger)* d'Roger Dubos, 1994
** *Le Vocabulaire normand du Bocage Domfrontais*, 2000-
** Annyi, en 2006, les syins des Amins du Donjoun dé Bricquebec poursuurent le trâva de Marcel Dalarun pouor écrire lé dictiounnaire lé pus counséquent jammais genci.

## Lian hors

* Vous pouvez artrouer eun '''dictionnaire de 3000 mots normaunds''' en ligne sus le trîge de Magène.
* Dêchèrgiz un vocabulaithe Jèrriais-Angliais d'6500 expressions
Galles

**Galles** () est un pays. Galles, l'Êcosse, l'Angliétèrre et l'Irlande du Nord ensembl'ye font l'Rouoyaume Unni.

La capitale est Cardiff.

## Histouaithe
 Âotefeis, chu pais se noumait la *Cambria*, oû temps des Romains, et déeus peuplles y demauraient, les Ordovices oû nord, et les Sileures oû su. Les Romains vouolitent la ĥappaer, mais ne purent, rapport à la gùerre que lus fitent les Sileures, souos le capé de Cataractus.

En 411, les Romains se rentritent tcheu ieus, et les Galleis se chouésitent eun prinche, le pendragoun, qùi l's assembllait quaund la Galles était menachaée. Ch'est coume ainsi, en se liaunt l's euns l's âotes qù'il arrivitent à s'emposaer és envasouns d's Aungllo-saxouns, itou des Daneis et pouor finin, des Normaunds.
Le roué d'Aunglléterre Édouard reussit à prenre la Galles, en 1283.

 L'Angliétèrre încorpouothit Galles dans san rouoyaume au  (1536).

 Dé depis le , l'heir du roué d'Aunglléterre use du tite de *Prinche dé Galles*, devaunt qùé devenin roué par ampraés.

## Géographie

La **Galles** est eune princhipâotaé qùi se troue oû vouêt de la Graund-Brétangne. Reunîn à l' Aunglléterre en 1536, ôle est loungie oû nord sus sa côte pa la mé d'Irlaunde, oû vouêt par lé Chena de Saint-Jores, et oû su pa lé Chena de Bristo.

Chu pais est lotagi en coumtaées.


**Les comtés, cités et bourgs d'adminnistrâtion d'Galles d'pis 1994**


# Merthyr Tudful
# Caerffili
# Blaenau Gwent
# Torfaen
# Sir Fynwy
# Casnewydd
# Caerdydd
# Bro Morgannwg
# Pen-y-bont ar Ogwr
# Rhondda Cynon Taf
# Castell-nedd Port Talbot
# Abertawe
# Sir Gaerfyrddin
# Ceredigion
# Powys
# Wrecsam
# Sir y Fflint
# Sir Ddinbych
# Conwy
# Gwynedd
# Ynys Môn
# Sir Benfro





**Les comtés traditionnels dé Galles jusqu'en 1974**


# Sir Fynwy
# Morgannwg
# Sir Gaerfyrddin
# Sir Benfro
# Ceredigion
# Sir Frycheiniog
# Sir Faesyfed
# Sir Drefaldwyn
# Sir Ddinbych
# Sir y Fflint
# Meirionnydd
# Sir Gaernarfon
# Sir Fôn




### Villes
Y'a 5 cités en Galles:
* Bangor
* Cardiff (Caerdydd)
* Newport (Casnewydd)
* Saint Dâvi (Tyddewi)
* Souansé (Abertawe)

D'aut's villes:
* Caernarfon

## Viyiz étout

* Gallouais
Dublîn

**Dublîn** ( ; en Irlandais : *Baile Átha Cliath*) est la capitale dé la Républyique d'Irlande.

Quand les Nouormands arrivîtent en Irlande, i' décidîtent dé faithe lus capitale à Dublîn pouor rempliaichi l'Mont dé Tara tchi 'tait la vielle capitale des rouais d'Irlande. *Dublîn* veint d'l'Irlandais *dubh linn* tchi veurt dithe *néthe mathe*. Lé nom Irlandais d'achteu veurt dithe *ville ès héchots*.

## Littéthatuthe
Dans la littéthatuthe Nouormande, Dublîn appathaît dans la *Geste des Engleis en Yrlande* dans tchi la ville a nom *Develin/Diviline*, par exempl'ye :
:*Mes la cité esteit le jor*
:*Prise sanz contreditur:*
:*Le jor l'apostle Seint Mathé*
:*Arst Diviline la cité.*

Dans l's êcrituthes dé James Joyce, la ville déveint eune pliaiche mythologique.
Lé Cap

**Lé Cap** (en Angliais: *Cape Town*; en Afrikaans: *Kaapstad*; en Xhosa: *eKapa* ou *SaseKapa*) est eune ville en Afrique du Sud. Ch'est la traîsième pus grande ville du pays et ch'est ieune des trais capitales - lé Parlément a ses assembliées là.

La ville est donminnée par la Montangne d'la Tabl'ye.

La populâtion est 2,893,251 (en 2001)

## Histouaithe

Lé Cap est la pus vielle ville en Afrique du Sud. Les gens Khoisan y d'meuthaient d'vant l'arrivée des marchands Hollandais tchi fondîtent un port d'conmèrce en 1652. En 1814, quand les Britanniques avaient battu les Hollandais, la ville et san tèrritouaithe dévîntent eune colonnie Britannique.

Lé Cap restit la pus grande ville en Afrique du Sud jusqu'ès années 1880s quand la dêfouithie dé dgiamants et d'or en Transvaal transformit l'êconomie du pays. Ouaithe qué d'aut's villes dêv'loppîtent bein quédaine, Lé Cap d'vînt prospéthe viyant qu'i' 'tait acouo l'pus grand port Sud-Afritchain.
Tchettehou

**Tchettehou** (**Quettehou**) est eune quémeune du dêpartément d'la Manche en Nouormandie.

La populâtion (1999) est 1475.
Cotentinais

*  **Cotentinais**
*  **Cotentinais**

Le **Cotentinais** est le normaund du Cotentin.

Dauns le Cotentin, byin des gens se dounent du mâ pouor sâovaer luus loceis. Eune chentane de volountaires sé sont mins d'en par ensemblle dauns d's associatiouns dynamiques qù'ount byin de l'ingamo :
* Prêchi Normaund (St-Georges-la-Rivyire)
* Les Amins du Dounjoun (Bricquebec)
* Boués-Jaun (Tchidbouo)
* Universitaé Populaire du Coutaunchais
* Magène (Carteret, Bricquebé, Caen)
Ches associatiouns s'avisent de genci des brochures, des livres, des pyiches de théâtre, des caunchouns, des diries, des disques, des DVD... O transmettent itou luus saveî-faire ès pus janes, magène byin ! Cha qùi coumpte, ch'est d'aindyî le loceis à tenin bouon. Y a taunt de coses à dire...

## Phounologie

### I). Les veyelles

Exemplles:

i - ponyi, pannyi [ponji]

i: - ponyis/pannyis [ponji:]

e - mei [me]

e: - bouonets [bwone:]

ɛ - bouonet [bwonɛ]

a - allo/allaer [alo]

y - batchu [bɑt͡ʃy]

y: - batchus [bɑt͡ʃy:]

En cotentinais et dauns l's âotes loceis nourmaunds, la loungueu des souns est phounétique.

## Lians hors

*'''Magène''' - langue et chansons normandes - Le trîge de Magène est itou eune mène d'or d'aveu des racachies d'infos sus le normaund du Cotentin et d'âote part (auteurs, dictiounnaire, prénoums, associatiouns, caunchouns, etc)
*'''Daniel Bourdelès''' - Chansons sous le signe du Cotentin - d'âotes caunchouns en normaund et/ou sus le Cotentin
Fé

*  **fé**E 
*  **fé** ()
*  **faer**
*  **fer**

Lé **fé** est un méta. Ch'est un êlément chimique tch'a l'neunmétho atonmique 26.

Ch'est l'méta l'pus c'mun sus la Tèrre (lé nouoyau d'la plianète est d'fé et 5% d'la crôte d'la Tèrre est du fé) et l'dgiêxième pus c'mun dans l'Unnivèrs.

Dans l'histouaithe, l'întroduction d'ôtis en fé mèrque lé c'menchement d'l'Âge dé Fé.

L'acyi est eune manniéthe dé fé.

## Des fièrs

Image:Horseshoe lucky on door.jpg|Un *fer à queval* ou en *fer de queval* (ouben *geval*) est ferré à la chavette d'un queval.
Image:Electric iron stand.jpg|Un *fer à ferrer* fait servir pour ferrer le linge.
Image:Soldering gun.jpg|Un *fer à souder*
Image:OldPlow2006-05-21.JPG|Des *fers de [[tchéthue|carrue]]*


## Ditons
*  *Faut battre le fer tandis qu’il est caud*

## Veyez itout
* acyi
* férâle
Pliaich'chie globale à satellite

La **pliaich’chie globale à satellite** () est un système dé navigâtion tchi fait sèrvi un drannet d'satellites en orbite à l'entou d'la Tèrre tchi donnent des sîngnaux pouor mett' eune pièrre ou dévise êlectronnique sus châque tâque du tèrrain d'la plianète.

Des machinnes peuvent faithe sèrvi ches sîngnaux à seule fîn d'dithe exactément où'est qu'nou s'est dans l'monde.
Stchelette

Dans la biologie, eune **stchelette** (;  **esqùélette**;  **stchélaette**) est eune structuthe tchi souôtcheint la forme d'eune criatuthe.

En prîncipe, y'a deux manniéthes dé stchelette:

* eune *endostchelette* - ch'est eune structuthe dans l'corps d'la criatuthe formée d'os ou d'cartilage à tchi qu'les muscl'yes sont attatchies
* eune *exostchelette* - ch'est eune êcale ou un vanné tchi couvré lé d'houors d'la criatuthe

## Viyiz étout
* Chai
Bactéthie

*  **bactérie**
*  **---**
*  **bactéthie** ()

Eune **bactéthie** est eune criatuthe microscopique. Y'en a tchi n'ont qu'un aître. Ches p'tites bêtes n'ont pont d'sexe: i' lus multiplyient en lus dîvisant en deux.

Y'en a tchi font des maux, mais y'en a tchi font du bein pouor les gens.
Êlément

L's **êléments** chimiques sont les pus sîmpl'yes matchiéthes tch'existent. Les êléments lus r'jouaingnent à seule fîn d'graie des matchiéthes pus complyitchies.

## Viyiz étout

* Atonme
* Molétchule
Dragon

*  **dragoun**
*  **dragon**

Un **dragon** est eune criatuthe înmaginnaithe, eune manniéthe dé grande lêzarde. Tchiquefais l'dragon a d's ailes et soûffl'ye du feu.

En Jèrri, nou criyait qu'lé Seigneu dé Hambie avait tué un dragon tchi d'meuthait dans les mathais d'Saint Louothains et qu'lé corps du dragon fut entèrré souos l'mondrîn d'la Hougue Bie.

Pouor les Chinnouais, les dragons sont un sŷmbole d'pouver.

Dans la Chrêtchienneté, nou-s'a raconté coumme tchi qu'des saints ont tué des dragons (par exempl'ye, Saint George, Saint Gèrmain d'Êcosse) coumme un sŷmbole du dgiâbl'ye.